ফেঞ্চুগঞ্জ গ্যাসক্ষেত্র

ফেঞ্চুগঞ্জ গ্যাসক্ষেত্র বাংলাদেশের সিলেট জেলায় অবস্থিত একটি প্রাকৃতিক গ্যাসক্ষেত্র। এটি বাংলাদেশ পেট্রোলিয়াম এক্সপ্লোরেশন অ্যান্ড প্রোডাকশন কোম্পানি লিমিটেড (বাপেক্স)-এর নিয়ন্ত্রণাধীন একটি প্রতিষ্ঠান।

 অবস্থান 
ফেঞ্চুগঞ্জ গ্যাসক্ষেত্রের অবস্থান সিলেট বিভাগের সিলেট জেলার ফেঞ্চুগঞ্জ উপজেলায়।

 ইতিহাস 
১৯৬০ সালে পাকিস্তান পেট্রোলিয়াম লিমিটেড (পিপিএল) ফেঞ্চুগঞ্জ গ্যাসক্ষেত্র আবিষ্কার করে। কিন্তু‌ ১নং কূপ থেকে তারা গ্যাস উত্তোলন করতে সক্ষম হয়নি। ১৯৮৮ সালে পেট্রোবাংলা পুনরায় খনন কাজ চালিয়ে গ্যাসের সন্ধান পায়। ৪,৯৭৭ মিটার গভীর এই কূপটি বাংলাদেশের গভীরতম গ্যাস কূপ।

পরবর্তীতে গ্যাসক্ষেত্রটির মালিকানা পায় বাংলাদেশ পেট্রোলিয়াম এক্সপ্লোরেশন অ্যান্ড প্রোডাকশন কোম্পানি লিমিটেড (বাপেক্স)। তারা ২০০৪ সালের ২২ মে ২য় কূপ থেকে গ্যাস উত্তোলন শুরু করে। পরের বছরের জানুয়ারিতে ৩য় কূপ খনন করে গ্যাস উৎপাদন শুরু হয়। ২০১১ সালের মার্চ মাসে নতুন খননযন্ত্র দিয়ে ৪নং কূপ খনন করা হয়।

২০১৩ সালের ১০ সেপ্টেম্বর ৫নং কূপ খননের জন্য রিগ বিজয় স্থাপন করা হয় এবং ২৭ সেপ্টেম্বর খননকাজের উদ্বোধন করা হয়।

 আরও দেখুন 
 বাংলাদেশের প্রাকৃতিক গ্যাসক্ষেত্রের তালিকা।

 তথ্যসূত্র 

 বহিঃসংযোগ 

বিষয়শ্রেণী:১৯৯০-এ প্রতিষ্ঠিত
বিষয়শ্রেণী:বাংলাদেশের প্রাকৃতিক গ্যাসক্ষেত্র
বিষয়শ্রেণী:সিলেট বিভাগের অর্থনীতি
বিষয়শ্রেণী:১৯৯০-এ বাংলাদেশে প্রতিষ্ঠিত
বিষয়শ্রেণী:ফেঞ্চুগঞ্জ উপজেলা